**Ministru kabineta noteikumu projekta**

**„Grozījumi Ministru kabineta 2011.gada 6. septembra noteikumos Nr.694 „Noteikumi par darbības programmas „Cilvēkresursi un nodarbinātība” papildinājuma 1.6.1.1.aktivitātes „Programmas vadības un atbalsta funkciju nodrošināšana”, darbības programmas „Uzņēmējdarbība un inovācijas” papildinājuma 2.4.1.1.aktivitātes „Programmas vadības un atbalsta funkciju nodrošināšana”, darbības programmas „Infrastruktūra un pakalpojumi” papildinājuma 3.7.1.1.aktivitātes „Programmas vadības un atbalsta funkciju nodrošināšana” un 3.8.1.1.aktivitātes „Programmas vadības un atbalsta funkciju nodrošināšana” projektu iesniegumu atlases otro kārtu”” sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| I Tiesību akta projekta izstrādes nepieciešamība | | | |
| 1. | Pamatojums | Eiropas Savienības struktūrfondu un Kohēzijas fonda vadības likuma 18.panta 10.punkts. | |
| 2. | Pašreizējā situācija un problēmas | 2012.gada 1.janvārī ir uzsākta tehniskās palīdzības (turpmāk - TP) 2. kārtas aktivitāšu īstenošana.  Ņemot vērā, ka MK noteikumos par TP 2.kārtu ir noteikta TP finansējuma rezerve (8 290 198 LVL apjomā), tās pārdalei konkrētiem finansējuma saņēmējiem ir nepieciešami grozījumi MK noteikumos.  Vairākiem TP projektiem sākotnēji pieejamais finansējums ir nepietiekams projekta pabeigšanai līdz 2015.gada 31.decembrim, tāpēc, lai nodrošinātu uzsākto projektu pēctecīgu ieviešanu un to mērķu sasniegšanu, ir savlaicīgi jāveic TP līdzekļu pārdale no rezerves.  Lai nodrošinātu maksimāli efektīvu ES fondu līdzekļu izlietošanas uzraudzību un optimālu rezultātu sasniegšanu TP 2.kārtā, ir nepieciešams precizēt ES fondu TP 2.kārtas projektu īstenošanas nosacījumus, precizējot regulējumu attiecībā uz ES fondu uzraudzību, t.sk. atbalstāmajām darbībām un izmaksu attiecināmību, TP finansējuma rezerves turpmāko pieejamību, apmācību finansēšanu un citiem jautājumiem, tādējādi novēršot izdevumu neattiecināmības riskus nākotnē un nodrošinātu sekmīgu ES fondu apguvi. | |
| 3. | Saistītie politikas ietekmes novērtējumi un pētījumi | Projekts šo jomu neskar. | |
| 4. | Tiesiskā regulējuma mērķis un būtība | Tiesiskā regulējuma mērķis ir nodrošināt efektīvu Eiropas Savienības fondu TP aktivitāšu īstenošanu laika posmā no 2012.gada 1.janvāra līdz 2015.gada 31.decembrim. Ministru kabineta noteikumu projekts paredz:   1. precizēt MK noteikumu Nr.694 8. punktu attiecībā uz TP 2.kārtai pieejamo finansējuma rezervi laika posmam no 2012.gada 1.janvāra līdz 2015.gada 31.decembrim, tādējādi saglabājot TP saņēmējiem iespēju nepieciešamības gadījumā pretendēt uz rezerves pārdali arī nākotnē, kā prioritāti nosakot finansējuma saņēmēja iesaisti 2014. – 2020.gada plānošanas perioda sagatavošana un uzsākšanā; 2. precizēt TP aktivitāšu izdevumu deklarēšanas proporciju (MK noteikumu Nr.694 1.pielikums) un maksimāli pieejamo finansējuma apmēru projektu iesniegumu atlases 2.kārtai (MK noteikumu Nr.694 2. pielikums); 3. precizēt sadarbības iestādes veicamās funkcijas attiecībā uz reprezentatīvo materiālu iepirkumiem un izdevumu deklarācijas apstiprināšanu atbilstoši grozījumiem normatīvajos aktos par ES fondu vadību. 4. precizēt TP projekta budžeta kopsavilkuma veidlapu (MK noteikumu Nr.694 3. tabula); 5. precizēt MK noteikumu Nr.694 regulējumu attiecībā uz apmācību finansēšanu, izmaksu attiecināmību un citiem TP projektu īstenošanas nosacījumiem.   MK noteikumu grozījumos veiktie redakcionālie precizējumi attiecībā uz atbalstāmajām darbībām ir saistīti galvenokārt ar 2014. - 2020.gada plānošanas perioda sagatavošanā un uzsākšanā veicamajām funkcijām un darbībām. Šie jautājumi ir plaši skaidroti TP saņēmējiem dažādos forumos, tostarp Eiropas Savienības Kohēzijas politikas nākotnes darba grupā, kurā pārstāvētas visas atbildīgās iestādes.  MK noteikumu 3.tabulā „Projekta budžeta kopsavilkums” veikto precizējumu dēļ pielāgojumi būs nepieciešami TP 2.kārtas projektos, kuros ir mainījies kopējais finansējums vai ir veicamas citas izmaiņas. Lai novērstu lieku administratīvo slogu šādu ārpuskārtas grozījumu virzībā saskaņošanai sadarbības iestādē, atbilstošus precizējumus finansējuma saņēmējiem būs jāiesniedz sadarbības iestādē līdz ar kārtējiem (pirmajiem) grozījumiem TP projektā, bet ne vēlāk kā līdz 2013.gada 31.decembrim. | |
| 5. | Projekta izstrādē iesaistītās institūcijas | Projekts šo jomu neskar. | |
| 6. | Iemesli, kādēļ netika nodrošināta sabiedrības līdzdalība | Noteikumu projekts attiecas tikai uz šo noteikumu 14.1., 14.2. un 14.3.apakšpunktā minētajām institūcijām, līdz ar to sabiedrības līdzdalība nav bijusi nepieciešama. | |
| 7. | Cita informācija | Izstrādājot MK noteikumu Nr.694 grozījumu projektu, no TP finansējuma saņēmējiem ir saņemti priekšlikumi TP finansējuma palielināšanai atlīdzībai (tostarp informācija par nepieciešamām papildu amata vietām), izvērtēšanai, publicitātei, citām izdevumu pozīcijām, kuri būtiski pārsniedz pieejamo TP finansējuma rezervi. Lai nodrošinātu vienlīdzīgu un pamatotu pieeju finansējuma rezerves pārdalē, tika analizēti un izvērtēti visi aspekti un argumenti (t.sk. apkopoti un veikti aritmētiski aprēķini), īpaši attiecībā uz projektiem, kuru īstenošanas laiks ir īsāks nekā četri gadi.  Lemjot par papildu finansējuma nepieciešamību, tika analizēta informācija šādos aspektos:   1. TP līdzekļu apguves rādītāji projektu līmenī (2012.g. 1.-3. cet.); 2. valsts budžeta plāna izpilde (2012.g. 1.-3. cet.); 3. institūcijas administrēto ES fondu līdzekļu apjoms (ar un bez pieejamām virssaistībām) uz 1 darbinieku; 4. TP finansējuma viena lata attiecība pret iestādes administrēto ES fondu apjomu; 5. iespējas veikt izdevumu optimizēšanu konkrētos TP projektos, īpaši attiecībā uz apmācību, publicitātes, izvērtēšanas u.c. izmaksām; 6. vidējais atlīdzības apjoms institūcijā; 7. atlīdzības palielinājuma pamatojums TP projektā un citi aspekti.   **Rezerves pārdale attiecībā uz atlīdzību atbalstīta, uzsverot, ka katras iestādes  vadītāja kompetencē ir lemt par  visefektīvāko funkciju nodrošināšanas modeli** (ekspertu piesaiste,  ārpakalpojums vai papildu amata vietas) atlīdzībai pieejamā finansējuma apjoma ietvaros.  Pamatojoties uz informācijas analīzi, kā arī izvērtējot iestāžu iesniegtos aprēķinus atlīdzībai, papildu finansējums piešķirts sadarbības iestādēm ─ Valsts izglītības attīstības aģentūrai, Valsts reģionālās attīstības aģentūrai, Latvijas Investīciju un attīstības aģentūrai, Centrālajai finanšu un līgumu aģentūrai, kurām administrējamo finanšu apjoms un darbinieku noslodze ir vislielākā starp iesaistītajām institūcijām, kā arī Labklājības ministrijai, ņemot vērā darba apjomu virssaistību uzraudzībā un 2014. ─ 2020. gada perioda sagatavošanā.  Finanšu ministrijai (turpmāk ─ FM) kā ES fondu vadošajai iestādei un FM kā ES fondu revīzijas iestādei piešķirtais papildu finansējums atlīdzībai saistīts galvenokārt ar pieaugošo darba apjomu, t.sk. saistībā ar gatavošanos 2014 - 2020.gada plānošanas periodam.  FM kā ES fondu vadošajai iestādes projektā 1 papildu amata vieta plānota Komercdarbības atbalsta kontroles departamentā ─ pamatojoties uz EK ierosināto valsts atbalsta modernizācijas procesa uzsākšanu, attiecīgi palielināsies valsts atbalsta kontroles funkciju apjoms nacionālā līmenī.  Papildu finansējums netiek atbalstīts nevienam horizontālās prioritātes projektam, jo institūciju sniegtā argumentācija ir nepietiekama un optimizējot TP projektā plānotos izdevumus, veicamo funkciju izpildi iespējams nodrošināt jau esošo resursu ietvaros vai institūcijas pamatbudžeta ietvaros.  **Pamatojoties uz Vides aizsardzības un reģionālās attīstības ministrijas iesniegto argumentāciju par reģionālo ES struktūrfondu informācijas centru funkciju izpildi 2014.-2015. gadā plānoto mērķu un rādītāju sasniegšanu atbilstoši ES fondu Komunikācijas stratēģijā noteiktajam, plānošanas reģionu TP projektu īstenošanas laiks tiek pagarināts līdz 2015. gada 31. decembrim, vienlaikus palielinot projektiem pieejamo finansējumu 50% apjomā no MK noteikumu Nr.694 2. pielikumā plānošanas reģionu projektiem noteiktā TP finansējuma apjoma.**  **Plānošanas reģioni pirms projekta grozījumu iesniegšanas sadarbības iestādē saskaņo tos ar ES fondu komunikācijas vadības grupu.**  Ņemot vērā finansējuma rezerves ierobežoto apjomu un TP galveno mērķi ─ nodrošināt atbilstošu ES fondu administrēšanu (primāri atalgojumu), šajā TP projektu ieviešanas posmā prioritāte ir nodrošināt atalgojuma garantijas un nepārtrauktību tiem finansējuma saņēmējiem, kuriem TP projektā finansējums atlīdzībai nav plānots 2014. ─ 2015.gadam.  Papildus vērā ņemts fakts, ka TP 1. kārtā projektu ieviešanas gaitā, kā arī 2012. gada pirmajos trīs ceturkšņos uzsākot TP 2. kārtu, veidojās apjomīgi TP finansējuma atlikumi, tāpēc TP 2.kārtas ietvaros (līdz 2015.gada 31.decembrim) līdzīgu atlikumu veidošanās gadījumā iespēju robežās varēs pārdalīt atalgojuma pozīcijas palielināšanai, nodrošinot atalgojuma izmaksas nepieciešamajā apmērā līdz projekta īstenošanas beigām.  Attiecībā uz papildus pieprasīto finansējumu pārējām izdevumu pozīcijām MK noteikumi Nr.694 paredz iespēju palielināt projekta kopējo attiecināmo summu no kopējās finansējuma rezerves prioritāri ─ pasākumiem, kas saistīti ar 2014. - 2020. gada plānošanas periodu, t.sk. vadības informācijas sistēmas izveidei, sniedzot argumentētu skaidrojumu par apstākļiem, kuriem ir ietekme uz projektā esošo aktivitāšu mērķu sasniegšanu pieejamā finansējuma ietvaros, šādu palielinājumu oficiāli saskaņojot ar vadošo iestādi.  **Atbilstoši MK noteikumu 11.punktā noteiktajam pēc TP finansējuma saņēmēja priekšlikumu saņemšanas projekta maksimāli pieejamā finansējuma palielināšanai no TP finansējuma rezerves vadošā iestāde kopā ar sadarbības iestādi izvērtē priekšlikumā sniegto pamatojumu un pieņem lēmumu par maksimālā TP finansējuma apjoma palielināšanu, kā arī atbilstoši FM iekšējā normatīvā aktā noteiktajam vienojas par nepieciešamajiem precizējumiem attiecībā uz ES fondu TP aktivitāšu izdevumu deklarēšanas proporcijām, lai finansējuma saņēmējs varētu iesniegt sadarbības iestādē atbilstošus projekta grozījumus.**  **MK noteikumu 1. un 2. pielikuma precizējumi tiek veikti pēc 8.punktā noteiktās TP finansējuma rezerves pārdales un TP 2. kārtas projektu galīgo kopsummu precizēšanas.**  Lemjot par papildu finansējuma apjomu konkrētiem projektiem ņemts vērā, ka indikatīvi no 2014.gada būs pieejams jaunā plānošanas perioda TP finansējums, kas  nepieciešamības gadījumā risinās TP finansējuma pieejamību tām atbildīgajam iestādēm un sadarbības iestādēm, kuras iesaistītas 2014. – 2020. gada plānošanas perioda sagatavošanā un uzsākšanā.  MK noteikumos veikti redakcionāli precizējumi attiecībā uz piemaksu attiecināmību gadījumos, kad no TP līdzekļiem tiek veiktas piemaksas, ja aizvietojamā darbinieka amata pienākumi ir MK noteikumos noteiktā atbalstāmā darbība, kā arī izdevumiem, kuri no TP līdzekļiem nav attiecināmi, tādējādi nodrošinot TP līdzekļu maksimāli efektīvu izmantošanu un novēršot neatbilstoši veiktu izdevumu riskus nākotnē.  Saskaņā ar MK 2012.gada 28.februāra sēdes protokola Nr.11 27.§ noteikto TP finansējuma maksimāli efektīvai izlietošanai ir jānodrošina atalgojuma daļveida attiecināšana un atbilstoša elektroniska darba laika uzskaite, lai novērstu ES fondu TP līdzekļu neattiecināmības riskus.  2007. - 2013.gada plānošanas periodā ierobežoto TP resursu dēļ atalgojuma daļveida attiecināšanas sistēmas izveidei un ieviešanai  ES fondu vadībā iesaistītajās iestādēs nav nepieciešamo finanšu, administratīvo un IT resursu.  Informatīvā ziņojuma par ES struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas apguvi līdz 2012.gada 30.septembrim 7.1.sadaļā „Veiktie pasākumi ES fondu vadības un kontroles sistēmas pilnveidošanai” ir sniegta progresa informācija, proti, paralēli pilotprojekta virzībai FM šādas uzskaites ieviešanai ir uzsāktas oficiālas konsultācijas par Eiropas Komisiju, lai vienotos par vienkāršotākas sistēmas izveidi un ieviešanu TP attiecināmo izdevumu proporcijas identificēšanā un uzkaitē. Tādējādi atalgojuma daļveida attiecināšanas sistēmas izstrāde un ieviešana ir praktiski iespējama un lietderīga vienīgi attiecībā uz 2014. -2020.gada plānošanas perioda ES fondu tehniskās palīdzības finansējumu, kuram savlaicīgi tiks izstrādāts  atbilstošs  normatīvais regulējums.  Ņemot vērā iepriekšminēto, FM ir lūgusi MK  pagarināt termiņu informēšanai par atalgojuma daļas attiecināšanas un elektroniskās darba laika uzskaites sistēmas projekta  rezultātiem informatīvajam  ziņojumam pievienotajā MK sēdes protokollēmumā iekļaujot uzdevumu, ka FM informāciju atalgojuma daļas attiecināšanu un elektroniskās darba laika uzskaites sistēmas projekta  rezultātiem un pieejamo tehniskās palīdzības finansējumu sagatavos un noteiktā kārtībā MK sniegs vienlaikus ar informatīvo ziņojumu par ES fondu apguvi 2013.gada trešajā ceturksnī. | |
| |  |  |  | | --- | --- | --- | | **II. Tiesību akta projekta ietekme uz sabiedrību** | | | | 1. | Sabiedrības mērķgrupa | MK noteikumu projekts netieši attiecas uz Eiropas Savienības fonda finansējuma saņēmējiem. | | 2. | Citas sabiedrības grupas (bez mērķgrupas), kuras tiesiskais regulējuma arī ietekmē vai varētu ietekmēt | Projekts šo jomu neskar. | | 3. | Tiesiskā regulējuma finansiālā ietekme | Projekts šo jomu neskar. | | 4. | Tiesiskā regulējuma nefinansiālā ietekme | Projekts šo jomu neskar. | | 5. | Administratīvās procedūras raksturojums | Projekts šo jomu neskar. | | 6. | Administratīvo izmaksu monetārs novērtējums | Projekts šo jomu neskar. | | 7. | Cita informācija | Nav |   VII. Tiesību akta projekta izpildes nodrošināšana un tās ietekme uz institūcijām | | | |
| 1. | Projekta izpildē iesaistītās institūcijas | | Finanšu ministrija, Centrālā finanšu un līgumu aģentūra, Kultūras ministrija, Satiksmes ministrija, Izglītības un zinātnes ministrija, Veselības ministrija, Labklājības ministrija, Ekonomikas ministrija, Vides aizsardzības un reģionālās attīstības ministrija, Valsts kanceleja, Valsts kase, Valsts izglītības attīstības aģentūra, Valsts reģionālās attīstības aģentūra, Latvijas investīciju un attīstības aģentūra, Nodarbinātības valsts aģentūra, Sabiedrības integrācijas fonds, Iepirkumu uzraudzības birojs**, Kurzemes plānošanas reģions, Latgales plānošanas reģions, Rīgas plānošanas reģions, Vidzemes plānošanas reģions, Zemgales plānošanas reģions.** |
| 2. | Projekta izpildes ietekme uz pārvaldes funkcijām | | Projekta izpilde neietekmē institūciju funkcijas un uzdevumus. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | | Saistībā ar projekta izpildi nav nepieciešams veidot jaunas institūcijas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | | Saistībā ar projekta izpildi nav plānots likvidēt esošas institūcijas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | | Saistībā ar projekta izpildi nav plānots reorganizēt esošas institūcijas vai arī apvienot esošas institūcijas. |
| 6. | Cita informācija | | Nav. |

Anotācijas III, IV, V un VI sadaļa: noteikumu projekts šo jomu neskar.

Finanšu ministrs A.Vilks

13.12.12 9:47

1 824

Edgars Zandbergs

Edgars.Zandbergs@fm.gov.lv, tālr. 67095532